b'\n_START_ARTICLE_\nKawasaki Ki-61 Hien\n_START_SECTION_\nZa\xc4\x8detek proizvodnje\n_START_PARAGRAPH_\nLetalo je bilo izdelano okoli licen\xc4\x8dnega motorja Daimler-Benz DB 601 in je bilo na videz precej podobno nem\xc5\xa1kemu lovcu Messerschmitt Bf109. Na za\xc4\x8detku so Ameri\xc4\x8dani mislili, da gre za italijansko kopijo tega letala, zato so ga poimenovali Tony. Ta lovec je bil prvo japonsko letalo z vodno hlajenim vrstnim motorjem, zato je bilo lahko prepoznavno v boju.\n_START_SECTION_\nUspehi letala\n_START_PARAGRAPH_\nLetalo se je prvi\xc4\x8d pojavilo v bojih za Novo Gvinejo, opisana razli\xc4\x8dica (IIb) pa je prvi\xc4\x8d posegla v boje v letu 1944 in je bila malce spremenjena. Iz nje so kasneje z vgradnjo novega, radialnega motorja naredili drugo letalo Kawasaki Ki-100. Zaradi velikih te\xc5\xbeav z oskrbo z motorji, kar je bila posledica ameri\xc5\xa1kega bombardiranja, pa je veliko \xc5\xa1tevilo Tonyjev ostalo nedokon\xc4\x8danih do konca vojne.'